text: Gratis: Museum vurderer gæsters flintesten 
  13 september 2014 kl. 10.18
  Museum Sønderjylland vurder fra lørdag gæsters egne fund af flint- eller metalgenstande. Eksperter vil forsøge at fortælle om historien bag de fund, som gæsterne tager med.
  Hvad er det? er det jordnære navn på arrangementet, der sætter fokus på genstande, der bliver fundet under vores fødder i den danske muld. Museum Sønderjylland - Arkæologi Haderslev sætter i år fokus på metaldetektoren. Derfor kan man få børstet sine arkæologiske evner af på en metaldetektor-bane, som er stillet op til lejligheden.
  Ligger man inde med et flinteredskab, en økse, et lerkarskår eller anden oldsag tilbyder museet at fortælle historien. Museets eksperter vil forsøge at svare på, hvad det er, hvem der har brugt det, og hvor gammelt det er.
  Museet lover i øvrigt, at man ikke får konfiskeret sine genstande, medmindre der selvfølgelig er tale om guld, sølv eller bronzefund. Hvis det er tilfældet er det naturligvis mod en findeløn.
  Er man rusten udi kunsten at finde oldsager, er der mulighed for at se en af museets egne flintgenstande.
  FAKTA
  Hvor: Museum Sønderjylland - Arkæologi HaderslevDalgade 7, 6100 HaderslevHvornår: 13. - 16. september, fra klokken 13 til 16
  Læs mere om oldtidsfund i Sønderjylland her
  